ഒന്നര സെന്റ് സ്ഥലത്ത് രണ്ടുനില വീട്! വൈറലായി ഒരു വീട് ഒരു വീടു പണിയാന് എത്ര സ്ഥലം വേണം. അഞ്ച് സെന്റ് മുതല് ഏക്കറുകള്വരെ എന്നാകും മിക്കവരുടെയും ഉത്തരം. എന്നാല് ഒന്നര സെന്റില് പണിതീര്ത്ത വീടാണ് ഇപ്പോള് സോഷ്യല് മീഡിയയില് വൈറല്. കരുനാഗപള്ളിയിലുള്ള മഞ്ജുകുട്ടന്റെ വീടാണ് സോഷ്യല് മീഡിയ ഏറ്റെടുത്തിരിക്കുന്നത്. ഒന്നരസെന്റിലാണ് രണ്ടുനില വീട് മഞ്ജുകുട്ടന് പണിതീര്ത്തത്. താഴത്തെ നിലയില് രണ്ട് മുറിയും ബാത്ത്റൂമും അടുക്കളയും മുകളിലത്തെ മുറിയില് ബാത്ത് അറ്റാച്ചിടായിട്ടുള്ള ഒരു മുറിയും ചെറിയ ബാല്ക്കണിയുമുള്ളതാണ് വീട്. യൂത്ത് കോണ്ഗ്രസ് സംസ്ഥാന സെക്രട്ടറിയാണ് മഞ്ജുകുട്ടന്. തന്റെ സ്വപ്നമാണ് താന് പണിതതെന്ന് മഞ്ജുകുട്ടന് സോഷ്യല് മീഡിയയില് കുറിച്ചു. പോസ്റ്റിന്റെ പൂര്ണരൂപം ഞാന് പണിഞ്ഞത് എന്റെ സ്വപ്നമാണ്.... കഴിഞ്ഞ വര്ഷത്തെ മഴ എനിക്ക് ഇപ്പോഴും ഓര്മയുണ്ട് രാത്രി 1 മണിക്കും ഉറങ്ങാതെ കുത്തിയിരുന്ന് നേരം വെളുപ്പിച്ചത്. മറ്റുള്ളവരൊക്കെ ഇപ്പോള് സുഖമായി ഉറങ്ങുകയാണല്ലോ എന്നോര്ക്കുമ്ബോള് കണ്ണില് നിന്ന് അറിയാതെ വെള്ളം വരുമായിരുന്നു. പുറത്ത് പെയ്യുന്ന മഴ അതെ വേഗതയില് തന്നെ അകത്തും പെയ്യുമ്ബോള് ഒന്ന് ഉറങ്ങാന് കഴിയാതെ നിരവധി പത്രങ്ങള് നിരത്തി വെച്ച് വീടിനകം നനയാതെ നേരം വെളുപ്പിക്കുമായിരുന്നു.. ഇങ്ങനെ ഒക്കെ ആണെങ്കിലും പിന്നീട് എന്നേക്കാള് ബുദ്ധിമുട്ട് അനുഭവിക്കുന്നവരെ ഓര്ത്ത് സമാധാനിക്കും.എന്ത് പ്രതിസന്ധി ഉണ്ടെങ്കിലും ഒരു വീട് വേണമെന്ന് വാശി അങ്ങനെയാണ് തുടങ്ങിന്നത്, ഒരു രൂപ ഇല്ലാത്തെ ഞാന് പണി തുടങ്ങി എന്റെ വീടിന്റെ, ഈ സ്വപ്നത്തിന് ചിറക് മുളച്ചത് എന്റെ സുഹൃത്ത് ഷഫീക്കും അവന്റെ വാപ്പയുടെയും സ്നേഹം കൊണ്ടാണ്, വിജയാനന്ത് പരിചയപെടുത്തിയ അഖിലും അവന്റെ കാഴ്ചപ്പാടും, ഡെവിഡിന്റെ ആദ്യ സംഭാവനയും, അല്ത്താഫിന്റെ മാനസിക പിന്തുണയും, കൂട്ടുകാരുടെ സഹായവും എന്റെ വീടിന്റെ ഭംഗി കൂട്ടുന്നു. തെങ്ങിന്റെ മൂട്ടില് ഓല വെച്ച് ചരിച്ചുണ്ടാക്കിയ ആ ചരിപ്പില് നിന്നും തുടങ്ങി ഇന്ന് ഈ വീട്ടിലേക്ക് ഞങ്ങള് കയറുമ്ബോള് ഒരുപാട് വീടില്ലാത്തവര്ക്ക് ഒന്ന് കയറി കിടക്കാന് ഒര് ആശ്രയം കിട്ടട്ടെ എന്ന് ആശിക്കുന്നു. വീട് അതൊരു സ്വപ്നമാണ് ആ കാര്യത്തില് വിട്ടുവീഴ്ചയ്ക്ക് നിക്കരുത്....